AIŠKINAMASIS RAŠTAS

Dėl savivaldybės socialinio būsto nuomos

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2019 m. kovo 12 d. gavo Vytauto Vaškio prašymą skirti būstą, nes žmogus visai neturi kur gyventi, aiškina, kad gyveno miške. VĮ Registrų centro pateikta pažyma nurodo, kad minėtas asmuo nuosavybės teise neturi kito tinkamo būsto.

Molėtų rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Molėtų rajono savivaldybės tarybos 2015 m. gegužės 28 d. sprendimu Nr. B1-143, 33 punktas nurodo, kad savivaldybės socialinis būstas savivaldybės tarybos sprendimu nuomojamas kitais Įstatyme neįvardytais atvejais vadovaujantis Lietuvos Respublikos valstybės ar savivaldybių turto valdymo, naudojimo ir disponavimo juo įstatymu ir kitais teisės aktais, vadovaujantis visuomeninės naudos, efektyvumo, racionalumo ir viešosios teisės principais.

Šiuo metu Administracija turi galimybę pasiūlyti laisvą kambarį bendrabučio pastate, esančiame Molėtų r. sav., Giedraičių sen., Giedraičių mstl., Širvintų g. 8.

Parengtas sprendimo projektas išnuomoti iki 2020 m. kovo 31 d. 1 kambario 21,14 kv. m bendrojo ploto savivaldybės socialinį būstą pastate – bendrabutyje (unikalus Nr. 6290-0001-8010) su 1/6 dalimi sandėlio 3I1ž (unikalus Nr.6290-0001-8030), 1/6 dalimi kiemo statinių 4H0b (unikalus Nr. 6290-0001-8041) ir 1/6 dalimi kiemo statinių 5H1p (unikalus numeris 6290-0001-8052), esančiuose Molėtų r. sav., Giedraičių sen., Giedraičių mstl., Širvintų g. 8, socialinio būsto nuomos sąlygomis įrašytam į asmenų ir šeimų, turinčių teisę į paramą būstui išsinuomoti, sąrašus Vytautui Vaškiui, vadovaujantis visuomeninės naudos, efektyvumo, racionalumo ir viešosios teisės principais.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos paramos būstui įsigyti ar išsinuomoti įstatymo 16 straipsnio 11 dalis;

Molėtų rajono savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-10 „Dėl Molėtų rajono savivaldybės būsto ir savivaldybės socialinio būsto nuomos, būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo, 33 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus suteiktas laikinas būstas asmeniui, netekusiam turėto būsto dėl gaisro.

**4. Priemonės sprendimui įgyvendinti**

Sudaryti savivaldybės socialinio būsto sutartį.

**5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

**6. Vykdytojai, įvykdymo terminai**

Administracijos Turto skyrius.